
KEDATANGAN JESUS YANG KEDUA 
Oleh: M.A. AHMADI 



Dengan Xama Artah* yang 3Cafia Pengasin" 
.Mafia Penyayang 

PENAFSIRAN KHABAR GHAIB (NUBUATAN) 

Nubuatan-nubuatan Kitab-kitab Suci hanya dapat 
diterangkan oleh mereka yang datang dari Tuhan, sebab 
semua nubuatan itu biasanya didalam bahasa kiasan dan 
perumpamaan yang mempunyai erti yang sangat dalam. 

Kitab Suci Al Quran merupakan wahyu-wahyu yang 
diturunkan kepada Muhammad s.a.w.., Nabi orang-orang 
Islam telah menyatakan "Hanya Allah sendiri yang 
mengetahui tentang hal-hal yang ghaib; dan Dia tidak 
memberitahu rahsia-rahsiaNya kecuali kepada dia, yang 
dipilihNya dari antara nabi-nabi Nya". (72:27-28) Al 
Quran Terjemahan Mohd Zohdi Fadzli H. A. Terbitan Is- 
lam International Publication Ltd. 1989. 

Kitab Bible menyatakan "Yang terutama kamu harus 
ketahui, ialah bahawa nubuat-nubuat dalam Kitab Suci 
tidak boleh ditafsirkan menurut kehendak sendiri, sebab 
tidak pernah nubuat dihasilkan oleh manusia, tetapi oleh 
dorongan Roh Kudus orang-orang berbicara atas nama 
Allah". (2 Petrus 1 :20-21) AlKitab Percetakan Lembaga 
AlKitab Indonesia - Bogor 1970. 

Jesus a.s. sering berbicara dalam bahasa kiasan, sebagai 
contoh; "Tuhan, izinkanlah aku pergi dahulu 
mengkuburkan ayahku". Tetapi Jesus berkata kepadanya 
"Ikutilah Aku dan biarlah orang-orang mati menguburkan 
orang-orang mati mereka". (Matius 8:22) 

"Akulah pokok anggur yang benar dan BapaKu lah 
pengusahanya. Setiap ranting padaKu yang tidak berbuah, 
dipotongNya dan setiap ranting yang berbuah, 
dibersihkanNya, supaya ia lebih banyak berbuah". (Yahya 
15: 1-2) 

"Semuanya ini Ku katakan kepadamu dengan kiasan, 
Akan tiba saatnya Aku tidak lagi berkata-kata kepada mu 
dengan kiasan, tetapi terus terang memberitahukan Bapa 
kepadamu". (Yahya 16:25) 

KEDATANGAN KEDUA - BUKAN CARA SEBENAR 

Dalam keadaan yang sama itu juga kita percaya bahawa 
nubuatan-nubuatan Jesus, bahawa beliau akan datang 
untuk kedua kalinya, adalah tidak diertikan secara sebenar 
tetapi itu adalah kiasan (permisalan) untuk kedatangan 
Cahaya Tuhan di dunia. Sebagaimana Jesus adalah cahaya 
untuk zamannya begitu juga akan datang cahaya lain pada 
zaman kemudian. Sebab persamaan kedua cahaya ini 
maka seolah-olah cahaya yang sama telah datang kembali. 



KEDATANGAN ELYAS YANG KEDUA 

Didalam Bible kita mendapati satu contoh yang sama 

antara Elyas dan Yahya Pembaptis. Yahya Pembaptis 
begitu mirip dengan Elyas sehingga kedatangannya 
diterangkan sebagai kedatangan Elyas sendiri. Kita dapati 
dalam Bible, bahawa Elyas seperti Jesus telah diangkat 
juga kelangit hidup-hidup. "Sedang mereka berjalan terus 
sambil mereka berkata-kata, tiba-tiba datanglah kereta 
berapi dengan kuda berapi memisahkan keduanya, lalu 
naiklah Elyas ke sorga dalam angin badai. Ketika Elisa 
melihat itu maka berteriaklah ia "Bapaku, bapaku! kereta 
Israel dan orang-orangnya yang berkuda!" Kemudian tidak 
dilihatnya Elyas lagi. (2 Raja-raja 2:1 1-12) 

Seperti saudara kita orang-orang Kristian, yang 
mempercayai bahawa Jesus sendiri akan datang kembali, 
begitu juga orang-orang Yahudi percaya dan masih tetap 
percaya bahawa Elyas yang sama akan datang kembali 
sebelum kedatangan Al Masih. "Sesungguhnya Aku akan 
mengutus nabi Elyas kepadamu menjelang datangnya hari 
Tuhan yang besar dan dasyat itu". (Maleakhi 4:5) 

Pertanyaan ini dikemukakan oleh para murid: Lalu mu- 
rid-muridnya bertanya kepadaNya "Kalau demikian 
mengapa ahli-ahli Taurat berkata bahawa Elyas harus 
datang dahulu?" Jawab Jesus "Memang Elyas akan datang 
dan memulihkan segala sesuatu dan Aku berkata 
kepadamu: Elyas sudah datang, tetapi orang tidak 
mengenal dia, dan memperlakukannya menurut kehendak 
mereka. Demikian juga Anak Manusia akan menderita 
oleh mereka". Pada waktu itu mengertilah murid-murid 
Jesus bahawa Ia berbicara tentang Yahya Pembaptis. 
(Matius 17: 10-13) 

Dan kepada Zakaria dijanjikan seorang anak yang akan 

serupa dengan Elyas. Tetapi malaikat itu berkata 
kepadanya "Jangan takut, hai Zakaria sebab doamu telah 
dikabulkan dan Elisabet, isterimu, akan melahirkanlah 

engkau menamai dia Yahya Dan ia akan berjalan 

mendahului Tuhan dalam Roh dan Kuasa Elyas". (Lukas 
1: 13-17) 

Dan dalam kata-kata Jesus "Dan jika kamu menerimanya 
ialah Elyas yang datang itu. Siapa bertelinga hendaklah 
ia mendengar! (Matius 11-15) 

AL MASIH YANG KEDUA 

Kalau kita mempelajari dengan teliti nubuatan-nubuatan 
yang berhubungan dengan kedatangan Jesus kedua 
kalinya, kita akan memahami bahawa bukan beliau sendiri 
yang akan datang tetapi seseorang yang seperti beliau. 
Sebagai contoh Jesus menyatakan : "Aku tidak akan 
meninggalkan kamu sebagai yatim piatu. Aku akan datang 
kembali kepada mu. Tinggal sesaat lagi dan dunia tidak 
akan melihat Aku lagi, tetapi kamu melihat Aku". (Yahya 
14: 18-19) 

"Aku berkata kepada mu: Sesungguhnya di antara orang 
yang hadir di sini ada yang tidak akan mati sebelum 
mereka melihat kerajaan Allah. (Lukas 9:27) 

"Lihat, ia datang dengan awan-awan dan setiap mata akan 
melihat Dia, juga mereka yang telah menikam dia". 
(Wahyu 1 : 7) 

Kalau ayat-ayat ini dipercayai sebagai keadaan sebenar 
kemudian kita harus menerima bahawa para murid Jesus 
dan orang-orang yang zalim terhadap beliau masih tetap 
hidup ketika Jesus datang kembali. Pemahaman ini sekali- 
kali tidak betul. (Lihat Yahya 21: 21-23) Apa yang 
dimaksudkan Jesus ialah bahawa, sebagaimana ketika 
beliau datang yang melihat bahawa beliau adalah Al Masih 
hanya orang-orang baik dan suci (iaitu murid-murid 
beliau), maka begitu juga bila datang Al Masih zaman 
yang mendatang. Hanya beberapa orang baik juga akan 
mengenal Al Masih kedua. Kalau Jesus turun dari langit 
denga asykar Malaikat-Malaikat maka setiap orang akan 
dapat melihat beliau dan nubuatan bahawa "Dunia tidak 
akan melihat Aku lagi, tapi kamu akan melihat Aku" tidak 
mungkin dapat disempurnakan. 

Bila Jesus menubuatkan kedatangan yang kedua kalinya, 
bahkan para murid sendiri tidak memahaminya, dan salah 
satu dari mereka, Judas, bertanya "Tuhan apakah 
sebabnya maka Engkau hendak menyatakan diriMu 
kepada kami, dan bukan kepada dunia?" (Yahya 14:26) 

Sebahagian jawapan Jesus kepada pertanyaan ini 
"Penghibur, ia itu Roh Kudus, yang akan diutus oleh Bapa 
dalam namaKu, akan mengajar segala sesuatu kepada mu 
dan akan mengingatkan kamu akan semua yang telah Ku 
katakan kepadamu". Yahya 14:26 

Disini dengan jelas sekali menyatakan bahawa orang lain 
yang Tuhan akan kirim atas "namaku" ia itu dia juga akan 
dipanggil Al Masih, akan datang tetapi akan berlainan 
dengan Jesus. Juga sebagaimana orang ini akan "membuat 
kamu ingat semua yang telah aku terangkan kepada kamu" 

maka akan terjadi seolah-olah Jesus sendiri telah datang. 
Ayat ini juga menerangkan kepada kita bahawa bila 
Penghibur itu akan datang waktu itu para pengikut Jesus 
akan telah lupa ajaran Jesus yang sebenarnya, kalau tidak 
mengapa Jesus mengatakan bahawa Penghibur itu akan 
"Membuat kamu ingat semua hal yang Aku telah 
terangkan kepada mu". Dalam kenyataan Tuhan selalu 
mengutus Nabi-Nabi Nya ketika mereka yang 
mendakwakan diri sebagai pengikut sejati telah 
merusakkan ajaran yang asli. 

Kita juga dapati dalam Bible : 

"Apabila mereka menganiyai kamu dalam kota yang satu, 
larilah kekota yang lain; kerana aku berkata kepada mu: 
Sesungguhnya sebelum kamu selesai mengunjungi kota- 
kota Israel, Anak manusia sudah datang". (Matius 10:23) 

Sekarang ajaran Kristian telah jauh melempasi negeri Is- 
rael dan telah menyebar keseluruh bahagian dunia. Maka 
dimana anak manusia itu? Berapa lama lagi harus 
menunggunya? Bila dia akan datang? 

Kita juga tidak boleh mengharapkan Jesus yang sama 
kerana beliau telah menyempurnakan tugasnya didunia 
ini sebagaimana beliau berkata kepada Tuhan dengan 
penuh kecintaan "Aku telah mempermuliakan Engkau 
dibumi dengan jalan menyelesaikan pekerjaan yang 
Engkau berikan kepada ku untuk melakukannya". (Yahya 
17:4) 

HAZRAT MIRZA GHULAM AHMAD - AL MASIH 
YANG DIJANJIKAN 



Hazrat Mirza Ghulam Ahmad dilahirkan di Qadian pada 
tanggal 13 Februari 1835. Beliau dari keluarga terhormat 
dan dari kecil lagi beliau telah menumpukan perhatian 
pada nilai-nilai kerohanian. Mempelajari Al Quran secara 
mendalam, kecintaan yang luar biasa kepada Nabi Suci 
Islam s.a.w. dan sentiasa beribadah serta doa yang dawam 
dengan penuh kekhususan telah menjadi corak kehidupan 
beliau. Pada tahun 1876, ketika beliau berumur 41 tahun, 
beliau mulai menerima wahyu bahawa beliau adalah 
Imam Mahdi untuk zaman ini. Sesudah itu beliau 
menerima wahyu yang menyatakan bahawa beliau adalah 
Al Masih Yang Dijanjikan dan beliau sesungguhnya 
adalah seorang Nabi yang kedatangannya telah 
dinubuatkan oleh agama-agama besar didunia ini. Beliau 
menyatakan bahawa semua nubuatan tentang kedatangan 
Al Masih yang diterangkan oleh Al Quran dan Bible telah 
sempurna. Dengan cara yang sama seperti Jesus telah 
menerangkan tentang kedatangan Elyas yang kedua 
kalinya, Hazrat Mirza Ghulam Ahmad, juga telah 
mendakwakan bahawa pada diri beliau telah 
disempurnakan kedatangan Al Masih yang kedua kalinya. 
Dalam salah sebuah tulisannya beliau menyatakan 
"Penulis telah diberitahu bahawa dia adalah Pembaharu 
Zaman ini dan ruhnya betul-betul mempunyai persamaan 
dengan Jesus, Anaknya Mariam, dan bahawa keduanya 
mempunyai hubungan yang rapat antara satu dengan 
lainnya dan mempunyai persamaan antara satu dengan 
lainnya". 

"Saya mengumumkan secara terbuka, saya telah 
diberitahu oleh Tuhan melalui wahyu bahawa Masih 
Mau'ud (Al Masih yang dijanjikan) yang sejati dan 
sebenarnya yang juga adalah Imam Mahdi, sebagaimana 
dinubuatkan oleh Bible, Al Quran Suci dan juga Hadis 
(Sabda-sabda Nabi Suci s.a.w.) adalah saya sendiri. Saya 
telah diperintahkan oleh Tuhan untuk memanggil manusia 
dengan penuh kerendahan dan kelembutan hati kepada 
Tuhan, Yang merupakan Tuhan yang sebenarnya. Abadi 
dan tidak dapat berubah, yang memberi kesucian yang 
Maha Adil. Aku adalah cahaya (nur) di zaman kegelapan 
ini; Sesiapa yang ikut aku akan diselamatkan dari terjatuh 
kedalam jurang yang telah disediakan oleh syaitan untuk 
mereka yang berjalan dalam kegelapan. Aku telah dikirim 
oleh Tuhan untuk memimpin manusia di dunia kepada 
Tuhan yang sebenarnya melalui jalan damai dan kasih 
sayang dan untuk memperbaiki kembali akhlak orang- 
orang Islam. Tuhan telah melengkapi aku dengan tanda- 
tanda langit, untuk kepuasan para pencari kebenaran. Dia 
telah mengerjakan hal-hal yang luar biasa untuk 
menyokongku; Dia telah membukakan rahsia-rahsia ghaib 
dan perkara-perkara yang akan datang kepada ku, 
berdasarkan buku-buku suci, adalah tanda yang benar bagi 
pendakwaan untuk tugas-tugas Ulahi, dan Dia telah 
menganugerahkan kepada ku ilmu pengetahuan yang asli. 
Dengan itu jiwa-jiwa yang membenci kepada kebenaran 
dan suka kegelapan, telah menolak dan menentang aku. 
Tetapi aku telah mengambil keputusan untuk simpati 
kepada umat manusia semampu aku melakukannya. Maka 
dimasa ini simpati yang terbesar adalah untuk orang-or- 
ang Kristian ia itu untuk mengalihkan perhatian mereka 
kepada Tuhan yang sebenarnya, yang bebas dari segala 
macam kecacatan (noda) seperti dilahirkan; menderita 



8 



kematian dan melalui penderitaan. Tuhan yang telah 
mencipta benda-benda dilangit terlebih awal dalam bentuk 
pejal (padat) dan bulat, dan dalam hukum alamNya. telah 
menetapkan pusat dan petunjuk kerohanian bahawa 
seperti didalam wujudNya ada persatuan dan tidak 
berarah. Itulah sebabnya kepada segala cekerwala dilangit 
itu t.dak terbentuk segi tiga, seperti misalnya benda-benda 
yang Tuhan telah mencipta waktu pertama kali ia itu bumi 
langit, matahari, bulan, semua bintang-bintang dan ele- 
ments - semuanya berbentuk bulat, alam yang bulat ini 
menunjuk kepada satu hal ia itu Kesatuan (unity). 

" Hal ini dibuat begitu jelas untuk saya melalui wahyu 

Ulahi (wahyu dari Tuhan) bahawa Al Masih, yang 
kedatangannya diantara orang Islam telah dijanjikan sejak 
dahulu kala lagi, dan Imam Mahdi yang kedatangannya 
telah ditentukan oleh Tuhan ketika Islam mengalami 
keruntuhan dan tersebarnya bermacam-macam kejahatan 
dan yang akan dibimbing Tuhan secara langsung, dan 
yang akan menjemput umat manusia untuk mengambil 
bagian dari hidangan langit, dan kedatangannya telah 
diterangkan oleh Nabi Suci saw. 13 abad sebelumnya 
adalah aku sendiri. Wahyu dari Tuhan tentang hal ini telah 
diberikan kepada saya begitu jelasnya dan secara 
berterusan senhingga sedikit pun tidak ada tempat untuk 
keraguan. Hal itu telah dipenuhi dengan nubuatan- 
nubuatan agung yang telah disempurnakan begitu terang 
seperti terangnya tengah hari. Kekerapan, jumlah dan 
kekuatan mukjizatnya telah memaksaku untuk yakin 
terhadapanya dan menetukan yang ini memberi erti 
bahawa ia adalah kata-kata dari Tuhan yang Maha Esa 
t.dak ada sekutu bagiNya yang kata-kataNya adalah Al 
Quran Suci..." 

"Dengan tujuan untuk mendapatkan keridhaan Nya saya 
memberitahu kamu semua suatu kenyataan yang sangat 
penting bahawa Tuhan yang Maha Agung, pada 
permulaan abad keempat belas in sesudah Nabi Suci saw. 
telah memilih aku dari sisiNya untuk memenangkan dan 
menyokong kebenaran Islam". 



JEMAAT AHMADIYAH 

Berdasarkan perintah Tuhan, Hazrat Mirza Ghulam 
Ahmad telah mendirikan Jemaat Ahmadiyah pada tahun 
1889, dan meninggalkan dibelakang beliau murid-murid 
yang memeliki dedikasi yang tinggi sejumlah hampir 
setengah juta orang, beliau wafat pada tahun 1908. Misi 
beliau terus" berlanjutan dan Jemaat telah dipimpin oleh 
Khalifah-Khalifah yang dipilih. 

Sewaktu menerangkan misi beliau, Pendiri Jemaat kami 
telah bersabda "Aku telah di kirim untuk membuktikan 
bahawa hanya Islamlah satu-satunya agama yang hidup. 
Dan aku telah diberkati dengan kekuatan-kekuatan rohani 
yang boleh melemahkan mereka dari pengikut-pengikut 
agama lain, dan juga mereka dari antara kita yang buta 
rohani. Aku dapat memperlihatkan kepada setiap 
penentang bahawa Al Quran adalah mukjizat dari segi 
pelajarannya, dari segi ilmu pengetahuannya yang 
cemerlang, dari segi kedalaman dan pandangan yang jauh 
serta kefasihannya yang sempurna, la ratusan kali lebih 
tinggi dibandingkan dengan mukjizat-mukjizat Musa a.s. 
dan Isa a.s." 

Pada 22hb Mac 1989 tepat seratus tahun sesudah Hadzrat 
Masih Mau'ud a.s. mendirikan Jemaat Ahmadiyah 
Khalifah IV dari Al Masih dan Pemimpin Jemaat 
Ahmadiyah masa ini, Hazrat Mirza Tahir Ahmad bersabda 
"... suara yang bersendirian dan terpencil ini bangkit 
dikampung kecil yang tidak dikenal, untuk dunia yang 
begini luas merupakan suatu hal yang asing, dan hanya 
telah diterima oleh beberapa orang saja. Yang lainnya 
banyak yang membangkitkan badai penentangan, sesuatu 
yang seperti ini jarang sekali disaksikan dalam sejarah 
umat manusia. Pengikut beliau dianiyai dengan sangat 
kejam. Mereka dihalang dari kebebasan beragama dan hak 
asasi kemanusiaan. Bahkan dibeberapa negara dibuat 
undang-undang untuk memberi hukuman yang zalim 
(keras) hanya disebabkan mereka mengamalkan 
kepercayaan mereka. Semua sekatan para penentang ini 
masih juga gagal menghalangi kemajuan Jemaat 
Ahmadiyah, yang bahkan mendapat kemajuan yang sangat 
luar biasa dibandingkan sebelumnya. Semua usaha dari 
orang-orang fanatik baik secara perseorangan, kumpulan- 
kumpulan atau pemerintahan telah mengalami kegagalan 
sepenuhnya untuk tujuan menghapuskan Jemaat 
Ahmadiyah dari permukaan bumi ini. Tuhan telah berdiri 
disisi hambaNya, Hazrat Mirza Ghulam Ahmad, dan telah 
menyempurnakan janjiNya seperti yang dinubuatkannya 
dalam tahun 1898, "Aku akan sampaikan tabligh engkau 
keseluruh pelosok dunia". Hari ini Jemaat Ahmadiyah 
telah tersebar di 1 36 negara dan masih sedang berkembang 
dengan pesatnya. Baru-baru ini hanya di dalam beberapa 
bulan telah bi'at (masuk Jemaat) sebanyak lebih dari 
270,000 orang. 

Dikesempatan yang sangat jarang ini, dengan penuh 
kerendahan hati dan ikhlas saya menjemput saudara- 
saudara untuk mempelajari Jemaat Ahmadiyah secara 
serius (sungguh-sungguh) dan masuk kedalam Jemaat ini. 
Saya menjadikan Tuhan yang Maha Tahu dan selalu Hadir, 
sebagai saksi bahawa pesan (amanat) Jemaat Ahmadiyah 
hanyalah kebenaran. Ini adalah Islam dalam bentuk yang 
murni (asli). Keselamatan umat manusia tergantung 
kepada penerimaan agama damai ini. Islam adalah agama 
yang betul-betul menjauhkan diskrimasi (pebedaan) antara 
manusia, dan menghancurkan semua tirai (sekatan) 
bangsa, warna dan kepercayaan yang membahagi- 
bahagikan diantara manusia. Islam membebaskan manusia 
dari tumpukan dosa dan menguatkan hubungan dengan 
Sang Penciptanya. Inilah satu agama yang sangat mudah 
dan sangat teratur didalam menghadapi tuntutan dan 
cabaran dari perubahan dunia. Islam tidak mengizinkan 
(membenarkan) kekerasan-baik yang berhubungan dengan 
sosial, politik, ekonomi atau agama. 

Islam juga tidak membenarkan kekerasan didalam 
penyebaran misinya tidak juga memberi keizinan kepada 
agama-agama lain untuk melakukan hal seperti itu. 
Keganasan, walaupun untuk tujuan yang paling mulia pun, 
sangat bertentangan dengan ajaran Islam. Islam mengajar 
kita, bahawa selagi manusia tidak dapat berdamai dengan 
dirinya dan dengan saudara-saudara manusia lainnya, 
selama itu dia tidak akan dapat hidup damai dengan 
Tuhan. Kepada Islam yang seperti inilah saya menjemput 
umat manusia". 

Tidak diragukan, jemputan ini adalah suatu pesan yang 
memberi kehidupan kepada setiap jiwa yang dahagakan 
kebenaran sejati. 

